

**Ұлытау облысындағы "Қазақмыс" корпорациясы" жауапкершілігі шектеулі серіктестігінің "Жомарт" кеніші шахтасының аумағындағы аварияның себептерін тергеп-тексеру және оның салдарын жою жөнінде үкіметтік комиссия құру туралы**

Қазақстан Республикасы Премьер-Министрінің 2025 жылғы 18 ақпандағы № 42-ө Өкімі

      2025 жылғы 17 ақпанда Ұлытау облысындағы "Қазақмыс" корпорациясы" жауапкершілігі шектеулі серіктестігінің "Жомарт" кеніші шахтасының аумағында болған аварияның себептерін тергеп-тексеру мақсатында:

      1. Осы өкімге қосымшаға сәйкес құрамда Ұлытау облысындағы "Қазақмыс" корпорациясы" жауапкершілігі шектеулі серіктестігінің "Жомарт" кеніші шахтасының аумағындағы аварияның себептерін тергеп-тексеру және оның салдарын жою жөнінде үкіметтік комиссия (бұдан әрі – Комиссия) құрылсын.

      2. Комиссия дереу жұмысқа кіріссін, аварияның себептерін жан-жақты тергеп-тексеруді қамтамасыз етсін, келтірілген залалды бағалау, зардап шеккендерге және қаза тапқандардың отбасыларына бірінші кезектегі көмек көрсету жөнінде шаралар қабылдасын.

      3. Комиссия төрағасы Қанат Алдабергенұлы Бозымбаев аварияның себептерін тергеп-тексеру нәтижелері және келтірілген залалды бағалау, зардап шеккендер мен қаза тапқандардың отбасыларына бірінші кезектегі көмек көрсету бойынша қабылданған шаралар туралы баяндасын.

|  |  |
| --- | --- |
| *Премьер-Министр* | *О. Бектенов* |

|  |  |
| --- | --- |
|  | Қазақстан Республикасы Премьер-Министрінің 2025 жылғы 18 ақпандағы № 42-ө өкіміне қосымша |

**Ұлытау облысындағы "Қазақмыс" корпорациясы" жауапкершілігі шектеулі серіктестігінің "Жомарт" кеніші шахтасының аумағындағы аварияның себептерін тергеп-тексеру және оның салдарын жою жөніндегі үкіметтік комиссияның құрамы**

|  |  |  |
| --- | --- | --- |
| Бозымбаев  Қанат Алдабергенұлы | - | Қазақстан Республикасы Премьер-Министрінің орынбасары, төраға |
| Әрінов  Шыңғыс Сайранұлы | - | Қазақстан Республикасының Төтенше жағдайлар министрі, төрағаның орынбасары |
| Рыспеков  Дастан Адайұлы | - | Ұлытау облысының әкімі |
|  |  |  |
| Аленов  Бауыржан Төлегенұлы | - | Қазақстан Республикасы Ішкі істер министрінің бірінші орынбасары |
| Сарбасов  Ақмәди Әділұлы | - | Қазақстан Республикасының Еңбек және халықты әлеуметтік қорғау бірінші вице-министрі |
| Нұрлыбаев  Ержан Шәкірұлы | - | Қазақстан Республикасының Денсаулық сақтау вице-министрі |
| Шархан  Иран Шарханұлы | - | Қазақстан Республикасының Өнеркәсіп және құрылыс вице-министрі |
| Дубаев  Рашид Құлтайұлы | - | Қазақстан Республикасының Төтенше жағдайлар министрлігі Өнеркәсіптік қауіпсіздік комитеті төрағасының міндетін атқарушы |
| Нұриев  Нұрахмет Қанатұлы | - | "Қазақмыс" корпорациясы" жауапкершілігі шектеулі серіктестігінің басқарма төрағасы (келісу бойынша) |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК